**กรอบคุณธรรม**

**หน่วยตรวจสอบภายใน เทศบาลตำบลลำสินธุ์**

กรอบคุณธรรมฉบับนี้ จัดทำขึ้นเพื่อเป็นแนวทางการปฏิบัติตัวและการปฏิบัติงานของผู้ตรวจสอบภายใน เกี่ยวกับความเที่ยงธรรม ความเป็นอิสระ และข้อจำกัดของความเป็นอิสระและความเที่ยงธรรมในการให้ความเชื่อมั่น และการให้คำปรึกษา เพื่อให้การปฏิบัติงานตรวจสอบภายในเป็นไปอย่างมีประสิทธิภาพ และประสิทธิผล ดังนี้

**กรอบความประพฤติของผู้ตรวจสอบภายใน**

1. **ความเป็นอิสระ**

ผู้ตรวจสอบภายใน ต้องมีความเป็นอิสระในการปฏิบัติงาน และไม่ถูกจำกัดสิทธิในการเข้าถึงตาม

หน้าที่ความรับผิดชอบ เพื่อให้การตรวจสอบภายในบรรลุผลโดยปราศจากอคติ และการแทรกแซงใด ๆ ในเรื่องการกำหนดขอบเขตการตรวจสอบ การปฏิบัติงานตรวจสอบ และการรายงานผลการปฏิบัติงานตรวจสอบโดยผู้ตรวจสอบภายในรายงานตรงต่อนายกเทศมนตรีตำบลลำสินธุ์ ผ่านปลัดเทศบาล

1. **ความเที่ยงธรรม**

ผู้ตรวจสอบภายใน ต้องมีทัศนคติที่ไม่ลำเอียงหรือมีอคติไปทางใดทางหนึ่ง และให้หลีกเลี่ยงในเรื่อง

ของความขัดแย้งทางผลประโยชน์ใด ๆ

1. **ข้อจำกัดของความเป็นอิสระและความเที่ยงธรรม**

ในกรณีที่มีเหตุหรือข้อจำกัดที่จะทำให้ผู้ตรวจสอบภายในไม่สามารถปฏิบัติงานได้อย่างเป็นอิสระหรือ

เที่ยงธรรม ผู้ตรวจสอบภายในต้องเปิดเผยถึงเหตุหรือข้อจำกัดดังกล่าวให้ผู้เกี่ยวข้องทราบตามความเหมาะสม โดยลักษณะของการเปิดเผยจะขึ้นอยู่กับเหตุหรือข้อจำกัดที่เกิดขึ้นในแต่ละกรณี และผู้ตรวจสอบภายในต้องไม่ประเมินงานที่ตนเคยมีหน้าที่รับผิดชอบมาก่อนภายในระยะเวลา 1 ปี กรณีที่ได้รับมอบหมายต้องแจ้งให้ทราบถึงข้อจำกัดดังกล่าว

1. **ความเชี่ยวชาญ**

ผู้ตรวจสอบภายใน ต้องมีความรู้ ทักษะ และความสามารถอื่น ๆ ที่จำเป็นต่อการปฏิบัติงานที่

รับผิดชอบ และต้องสั่งสมความรู้ ทักษะ และความสามารถอื่นๆ จากการปฏิบัติงานตรวจสอบ

1. **ความระมัดระวังรอบคอบเยี่ยงผู้ประกอบวิชาชีพ**

ผู้ตรวจสอบภายใน ต้องปฏิบัติงานด้วยความระมัดระวังรอบคอบเยี่ยงผู้ประกอบวิชาชีพ และมีทักษะ

การปฏิบัติงานอย่างสมเหตุสมผลในอันที่จะทำให้การปฏิบัติงานเป็นที่ยอมรับและน่าเชื่อถือ

กรอบคุณธรรมฉบับนี้ ให้ผู้ตรวจสอบภายในถือปฏิบัติตั้งแต่บัดนี้เป็นต้นไป

ร้อยตรี

 (สุขุม ทับทวี)

นายกเทศมนตรีตำบลลำสินธุ์

 2 กันยายน 2564